आकापुल्को
गज़ब!
औगूस्तो और आद्रियाना।
तुम ठीक हो?
क्या तुम्हें घबराहट हो रही है?
मुझे?
मुझे इतने सारे ऐसे लोगों के सामने प्रशस्ति भाषण देने से
घबराहट क्यों होगी जो 30 सालों से मुझसे नाराज़ हैं?
ओह, छोड़ो भी। कोई तुमसे अब तक नाराज़ नहीं है।
भाड़ में जाओ।
ठीक है, कुछ लोग अभी भी नाराज़ हैं।
मैं जानता था यह एक ग़लती है।
माक्सिमो।
माफ़ करना, लोरेना।
मुझे लगा तुम भूत हो।
तुम बिल्कुल अपनी आंटी जैसी लग रही हो।
तुम्हें लगता है मैं लुपे जैसी दिखती हूँ?
तुम इकलौते इंसान हो जो यह कहता है!
तुम पागल हो।
- डॉन माक्सिमो। - मारिआनो।
मेरे दादाजी के लिए यह करने के लिए एक बार फिर शुक्रिया।
ज़रूर, यह मेरे लिए सम्मान की बात है।
इजाज़त दीजिए।
मुझे समापन करना है?
हेक्टर को अंत में बोलना चाहिए।
वह अभी भी 30 साल का दिखता है और वह थोड़ा तुतलाता है
इससे सब कुछ ज़्यादा महत्वपूर्ण सुनाई देता है।
मैं जा रहा हूँ।
- बिल्कुल नहीं। - बिल्कुल हाँ।
ठीक है, हम इतनी दूर इसके लिए यहाँ आए हैं
और सच में, यह जगह वाक़ई शानदार है।
मतलब, यह एक पार्टी के जैसा है, लेकिन उदास भी है, पता है।
लगभग "इमो" संस्कृति जैसा।
मेक्सिको में हम उत्सवपूर्ण इमो शैली में ही मृत्यु का जश्न मनाते हैं।
दरअसल यह मुझे लास कोलिनास में "दिआ दे मुएर्तोस" की याद दिलाता है।
ओह, हाँ, "दिआ दे लोस मुएर्तोस।" मैं वह जानता हूँ।
- नहीं, नहीं, नहीं। - नहीं।
वह "दिआ दे मुएर्तोस" होता है।
हाँ, "दिआ दे लोस मुएर्तोस।"
हाँ, जैसे उस जेम्स बॉन्ड की फ़िल्म में था।
- नहीं। नहीं, नहीं, नहीं। - वैसा बिल्कुल नहीं है।
तो, "कोको" फ़िल्म जैसा?
एक तरह से। हाँ।
तो, यह 1985 में "दिआ दे मुएर्तोस" का समय था।
और मेरा परिवार और हुलिआ मेरे पिता की वेदी के पास मना रहे थे।
मैंने उसके लिए मृत आत्माओं की ब्रेड भी बनाई है।
- शुक्रिया। - यह आपने बहुत अच्छा काम किया।
मैंने उसकी पत्नी से शादी की। कम से कम इतना तो कर ही सकता हूँ।
मैं बस कल्पना ही कर सकती हूँ कि तुम्हें हमारे बच्चों पर कितना गर्व होगा।
सारा इस पूरे साल स्कूल में अतिरिक्त चीज़ें करती रही है...
वाद-विवाद स्कूल नहीं है!
और माक्सिमो होटल में बहुत अच्छा काम कर रहा है
और उसकी गर्लफ़्रेंड, हुलिआ, जो एक बहुत अच्छी औरत है।
शुक्रिया। आप बहुत प्यारी हैं।
नहीं, यहाँ आने के लिए शुक्रिया।
ख़ैर, मैं जानती हूँ यह माक्सिमो के लिए कितने मायने रखता है।
मैं बस हैलो कहना चाहती थी।
ख़ैर, अगर मुझे होटल में अच्छा काम करते रहना है, तो मुझे वाक़ई जाना होगा।
लेकिन हम हर साल तुम्हारे पिता के साथ नाश्ता करते हैं।
ओह, माफ़ कीजिए, मॉम। दरअसल, मैं डैड से बात कर रहा था।
और उन्होंने कहा यह ठीक है।
वह भी चाहते हैं कि मैं मेमो की बहन को धूल चटा दूँ! बाय!
बाद में मिलते हैं!
मेरी परदादी, फ़िदेला।
तेरह बेटियों में से एक।
वह वैसे ही मरीं, जैसे जी रही थीं, सोफ़े पर जगह के लिए लड़ते हुए।
वह कौन है?
मेरे दादाजी, ऑक्ताविआनो।
वह एक बहुत मर्दाना मर्द थे।
मेरी मॉम एक किस्सा बताती हैं
कि कैसे उन्होंने अपने हाथों से एक भेड़िए से लड़ाई की थी,
जो उनकी भेड़ों को मार रहा था।
वही हाथ जिनसे उन्होंने अपना घर बनाया था।
- गज़ब, वह कितने... - कमाल के हैं, है ना?
मेरे परिवार के सभी आदमियों ने ख़ुद को उनकी परछाई में ढाला है।
मेरे भाई, मेरे अंकल, मेरे पहले, दूसरे और तीसरे कज़िन।
वे कहते हैं कि दादाजी ने उन्हें सिखाया कि मर्द होना क्या होता है।
बाय, मेरे कुचि कू।
बाय।
उनकी आँखें...
ऐसा लग रहा है जैसे वह मेरी रूह में झांक रहे हैं...
डेली क्रॉसवर्ड
- वह नहीं... - लोलिता।
याद है जब तुम मुझे नाश्ते के पहले भगा देती थी?
मैं मानना नहीं चाहती थी,
लेकिन मैं चाहती हूँ कि हम थोड़े और समय के लिए इसे हमारे बीच ही रहने दें।
जान, मैं बस तुम्हारे साथ रहकर ख़ुश हूँ।
फिर से।
मैं तुम्हारे पीछे-पीछे चला आऊँगा... कहीं भी, सच में।
मॉम, मुझे आपसे किसी बारे में बात करनी है।
कुछ ऐसा जो आप मुझसे एक लंबे समय से छुपा रही हैं।
इतना लंबा समय भी नहीं हुआ है।
काफ़ी समय से मुझे लग रहा है जैसे किसी चीज़ की कमी है।
मतलब, इसीलिए मैं पेरू गया था और मैंने "मैंगो पीन्या" की चढ़ाई की थी।
- ओह, यह बदतर होता जा रहा है। - और वह काफ़ी नहीं था।
तो मैंने होटल के हर पद पर काम किया।
मैं एक वेटर था, मैं एक... एक पूल बॉय था, एक लाइफ़गार्ड था
और चार हाथों वाली मसाज में दो हाथ दिए।
मुझे अभी भी लगता है जैसे कोई कमी है।
हे भगवान, तुम सितार बजाना सीखने वाले हो, है ना?
मुझे जानना है कि मेरे पिता कौन हैं।
ओह, अच्छा।
मुझे नहीं लगता कि यह एक अच्छा विचार है, चैड। हमने इस बारे में बात की थी।
नहीं, आपने बात की थी। मैंने सुना था।
हमेशा कोई ना कोई बहाना होता है। कोई ना कोई वजह।
लेकिन अब और नहीं। अब समय हो गया है।
अब यह मेरा चयन है।
ठीक है।
अगर तुम सच में यही चाहते हो।
मुझे बस उसकी जानकारी इकट्ठी करनी होगी और आज बाद में हम उसे फ़ोन करने की कोशिश करेंगे।
ठीक है?
हाँ।
शुक्रिया।
मैं जानता हूँ वह आसान नहीं था, जान।
डॉन पाब्लो! यह रहे आप।
मैं बस आपको बताना चाहता था कि आज मैं सौ प्रतिशत आपकी सेवा में पेश हूँ,
अगर आपको किसी सेवा की ज़रूरत हो, चाहे वह कैसी भी सेवा हो।
तुम्हें देखकर मुझे ख़ुशी हुई, माक्सिमो।
दरअसल, आज मेरे पास हमारे लिए एक बहुत बड़ी चुनौती है।
तुम्हारी अब तक की सबसे बड़ी परीक्षा।
वह क्या है?
एक और लाश? दो लाशें?
हे भगवान। क्या यह दस लाशें हैं?
अपना दिल थाम लो।
स्टॉक रूम प्रतिबंधित क्षेत्र
हमें हमारे शराब के सबसे नए डिस्ट्रीब्यूटर से
एक बड़ी डिलीवरी मिली है।
और वे ज़ोर दे रहे हैं कि हम इन सबको आज ही आज़माएँ।
जहाँ मैं मृतकों का दिन
डॉन पाब्लो के साथ पीने में बिताने के लिए बहुत उत्साहित था,
सारा का मिजाज़ जश्न मनाने का नहीं था।
क्या हो गया, बेटा?
क्या तुम अपने डैड की वजह से उदास हो?
हाँ।
लेकिन कुछ और भी है।
एक से ज़्यादा चीज़ों के लिए उदास होने में कोई बुराई नहीं है।
एक बार मैं उदास होने के बारे में उदास हो गया था,
तो मैं और उदास हो गया।
कितनी उदास बात है।
ख़ैर...
मैं एक लड़की की वजह से उदास हूँ।
कोई बात नहीं।
क्या तुम इस बारे में बात करना चाहती हो?
नहीं, अब नहीं! मैंने देखा कि मेरे बताने में आपने अभी कैसा मुँह बनाया।
यह सच नहीं है!
तुम जानती हो मुझे तुम्हारी इस चीज़ से कोई ऐतराज़ नहीं है।
मेरी "चीज़"?
मॉम, आप इसे बोल भी नहीं सकतीं।
शायद आपको सैद्धांतिक रूप से कोई "ऐतराज़" नहीं है,
लेकिन...
आप असल में मुझे कब स्वीकारेंगी?
डार्लिंग!
सारा, रुको!
मैंने फिर से गड़बड़ कर दी, वैसे ही जैसे रोबेर्ता के साथ की थी।
चिंता मत करो, जान।
मुझे लगता है कि तुम्हें...
क्या परिवार है हमारा, हँ?
...वह बोतल जम गई थी क्योंकि मेरे कज़िन ने उसमें पानी भर दिया था!
हम इतने डरे हुए थे कि उनकी टकीला चुराने पर मेरे पिता की क्या प्रतिक्रिया होगी।
हम इतने नशे में थे, कि मेरे डैड बस हँसने लगे!
उनकी हँसी रुक ही नहीं रही थी!
हमें देखो ज़रा, माक्सिमो।
अरेनाल स्ट्रीट से आए दो लड़के,
मेक्सिको के सबसे अच्छे होटल में काम कर रहे हैं।
और काम पर पी रहे हैं।
अगर उन्हें पता है कि हम कैसे हैं, तो हमें निमंत्रण क्यों देते हैं?
अगला वाला नायारित से एक सफ़ेद टकीला है।
मैं तुम्हें बताना चाहता हूँ कि मैं तुम पर इतना दबाव बस इसलिए डालता हूँ
क्योंकि मैं चाहता हूँ कि तुम इस काम में सफल हो।
मैं यह तब से चाहता आया हूँ जब तुम वह माचिस की डिब्बी लेकर मेरे ऑफ़िस में घुस आए थे।
मुझे यक़ीन नहीं होता मैंने वह किया था।
अपना यह पहलू कभी मत खोना, माक्सिमो।
कभी वह सकारात्मकता, वह जोश मत भूलना,
क्योंकि तुम अंदर से वैसे ही हो।
शुक्रिया, डॉन पाब्लो।
यह मेरे लिए बहुत मायने रखता है, ख़ासतौर से मेरे गुरु से।
मेरे लिए, हमारा रिश्ता हमेशा उससे कुछ ज़्यादा महसूस हुआ है।
देखो, मेरा बेटा और मैं कॉन्यैक पीते हैं।
अब तुम और मैं यह "अन्येहो" टकीला पीएँगे।
माफ़ कीजिए, डॉन पाब्लो...
ओह, और माक्सिमो।
दोस्ती बढ़ा रहे हैं, क्या बात है!
क्या हुआ, डूल्से?
अगले हफ़्ते के "कीन्से आन्योस" की तैयारी करते समय,
मुझे फ़ेहरिस्त में कुछ विसंगतियाँ दिखाई दीं।
ये आंकड़े हमारे शराब के आर्डर से मेल नहीं खा रहे हैं।
- कोई होटल से चोरी कर रहा है। - मैं भी यही सोच रही थी।
- क्या हम... - माक्सिमो, मेरे पीछे आओ।
हमें इस मामले की तह तक जाना होगा।
मुझे लगता है इस ज़रूरी काम के लिए उन्हें उनके विश्वसनीय दाएँ हाथ की ज़रूरत...
ऊप्स, दरवाज़ा नहीं है।
मुझे यह पता था, तुम्हें था?
ठीक है? बाय, डूल्से!
आप इससे बेहतर जवाब दे सकते हैं।
ख़ैर, माफ़ करना, लेकिन नशे में मैं अच्छे जवाब नहीं दे पाता हूँ।
नहीं, मेरा मतलब इससे है। आपकी प्रशस्ति।
इसमें कुछ भी निजी नहीं लग रहा है।
सच कहूँ तो, ऐसा लग ही नहीं रहा कि यह आपने लिखा है।
वह इसलिए है क्योंकि मैंने यह ओबामा के मुख्य भाषण लेखक से लिखवाया था।
- नहीं! - माक्सिमो!
इसीलिए इसमें "आशा" इतनी बार लिखा गया है।
तो, चलिए इसे भूल जाइए
और आप सबको वह कहानी सुनाइए जो आप अभी मुझे सुना रहे हैं।
वह अच्छे आईडिया का एकदम उल्टा है, ह्यूगो।
चलिए।
पता है क्या?
मुझे अचानक "अन्येहो" की ज़रूरत है।
मैं जानता हूँ उस दिन मेरे साथ क्या हुआ था।
मैं लोरेना और उसके दादाजी के बारे में सोचना बंद नहीं कर पा रहा था।
और मैं यह सोचने पर मजबूर हो गया
कि क्या वह सच में मेरे जैसे किसी के साथ रहना चाहेगी
जब उसके दादाजी वैसे आदमी थे?
रुकिए। ठीक है,
आप कह रहे हैं कि आपने उस दिन एक असली भूत देखा था
और वह आपसे निराश था?
और इसमें इतना अजीब क्या है?
मेक्सिको में सबको भूत दिखते हैं।
तुम्हें वाक़ई अपनी संस्कृति के बारे में जानना चाहिए, ह्यूगो।
और उस दिन मैं जहाँ भी गया, मुझे ऐसा लगा जैसे कोई...
मुझे पता नहीं इसे शब्दों में कैसे कहूँ।
तुमने मेकअप क्यों लगा रखा है?
मैं बच्चों के क्लब में एक शिफ़्ट में काम कर रहा हूँ।
पता है, वह चीज़ जिसका आईडिया मैंने दिया था।
हेक्टर, तुम कैसे शब्दों में मेरा वर्णन करोगे?
ओह, मुझे यह खेल बहुत पसंद है!
ठीक है...
कष्टदायक, परेशान करने वाला, चिंताजनक, भ्रमित करने वाला, चुनौतीपूर्ण, घमंडी...
- कुछ ज़्यादा ही। - हेक्टर, प्लीज़!
मैं चाहता हूँ तुम मेरी सबसे अच्छी ख़ूबियाँ गिनाओ।
आह, ठीक है, वह कम मज़ेदार है,
लेकिन मज़ेदार, मिलनसार, दिलचस्प, सहानुभूतिपूर्ण, ताज़ा, बचकाना।
अरे, वह सकारात्मक नहीं है।
इसका मतलब है तुम क़रीब आ रहे हो!
अलविदा, मेरे प्यारे, भोले, चुलबुले, जोशीले दोस्त!
उस पल में मुझे एहसास हुआ कि मुझे लोरेना के सामने अपनी मर्दानगी साबित करनी होगी।
अस्सी का दशक विषाक्त मर्दानगी
और पुराने लिंग मानदंड के बारे में कुछ ज़्यादा ही था।
मुझे उन शब्दों में से कुछ समझ नहीं आया।
ओह, गज़ब, पूरी बोतल।
हालात बिगड़ गए हैं।
आपने अपने भाषण के बारे में सोच लिया?
नहीं।
लेकिन मुझे यक़ीन है कि इस टकीला से मदद मिलेगी।
शायद आपको अपनी कहानी सुनाते रहना चाहिए?
शायद उससे यह तय करने में मदद मिले कि आप क्या कहना चाहते हैं।
ठीक है।
लेकिन ह्यूगो, अब दिल थामने का समय है,
अपनी सीट बेल्ट बाँध लो, या गोरे लोग और जिस भी तरीके से कहते हैं
कि ध्यान दो, दोस्त।
डूल्से सही है। ये आंकड़े मेल नहीं खा रहे हैं।
कोई चोरी कर रहा है।
ऐसा कौन करेगा?
बेटो! बेटो! बेटो! बेटो! बेटो!
ओह, बेटो...
मुझे पता होना चाहिए था।
मेरा एक हिस्सा जानता था। बस मैं नहीं चाहता था कि वह सच हो।
ख़ैर, बस हो गया। हमें उसे एक चेतावनी देनी होगी!
नहीं, माक्सिमो।
मैं इतने सालों में बड़ी टिप के लालच में मुफ़्त शॉट देने
और दूसरे "बेटो-फ़ायदे" बाँटने के बारे में
बेटो को कई चेतावनियाँ दे चुका हूँ।
चिलाकीले कभी मुफ़्त नहीं होते हैं!
तो हमें क्या करना चाहिए?
मैं जानता हूँ वह तुम्हारा दोस्त है, लेकिन बेटो को जाना होगा।
आप उसे निकाल देंगे?
नहीं, माक्सिमो।
तुम निकालोगे।
मैं? मतलब, मैं?
- मैं क्यों? - माफ़ करना।
यह इस काम का सबसे मुश्किल हिस्सा है,
लेकिन यह ज़रूरी भी है।
हाँ। ठीक है।
मैं करता हूँ।
तो मैंने अपने दोस्त, प्रिंस से कहा, बारिश के बारे में क्यों नहीं लिखते?
अरे, दोस्त। हम मुफ़्त में शॉट पिला रहे हैं!
नहीं, कुछ भी मुफ़्त नहीं है। यही तो समस्या है।
हमें बात करनी है, अभी!
बेटो, सच बताओ, क्या तुम बड़ी टिप पाने के लिए मुफ़्त जाम पिला रहे हो?
हाँ।
और मुझे बहुत, बहुत, बहुत, बहुत अफ़सोस है।
पता है, मेरी दादी ने मुझे यह नहीं करने की चेतावनी दी थी और वह बिल्कुल सही थीं,
लेकिन मैंने कहा, "दादी, हमें पैसों की ज़रूरत है। आप बीमार हैं।"
अरे, नहीं, वह बीमार हैं?
उससे फ़र्क नहीं पड़ता।
उनके लिए मेरा गहरा प्यार कोई वजह नहीं है।
शायद मैं... मैं बस उनकी बहुत मदद करना चाहता था।
ख़ैर, तुम शायद उनके साथ घर पर ज़्यादा समय बिताकर उनकी मदद कर सकते हो?
काश, लेकिन इस नौकरी से उनकी दवाइयों के पैसे आते हैं।
और वह अकेली नहीं हैं। उनके साथ उनका चीगल कुत्ता भी है।
वह आधा चिहुआहुआ, आधा बीगल, पूरा लड़ाका है। बेचारा।
रुको, वह कुत्ता भी बीमार है?
मेरे ख़्याल से उसकी जीने की इच्छा ख़त्म हो गई, पता है?
जब उनका घर जल गया।
हे भगवान, ठीक है।
सुनो, बेटो।
मुझे तुम्हारी दादी और उनके कुत्ते और उनके घर के लिए अफ़सोस है,
लेकिन हम चोरी बर्दाश्त नहीं कर सकते, तो...
ऐसा दोबारा मत होने देना। इसे सबसे सख़्त चेतावनी समझो।
वादा करता हूँ। बहुत-बहुत शुक्रिया, माक्सि।
- आओ, मैं तुम्हें एक मुफ़्त शॉट पिलाता हूँ। - नहीं... नहीं, बेटो, उसके पैसे हमारी जेब से जाते हैं!
बस करो!
माक्सिमो?
मुझे लगा था तुम्हें काम पर मेमो की बहन को हराना था?
हैलो, मेरी बच्ची।
- मॉम? - हाँ।
आपको सच्चाई की सुरंग के बारे में कैसे मालूम है?
माक्सिमो ने यह नाम रखा था, मैंने नहीं।
मैं तुम्हारे कमरे साफ़ करती हूँ। मुझे सब मालूम है।
मैंने बस सोचा, अगर हम इसके ज़रिए बात करें,
तो शायद तुम्हें इसकी चिंता नहीं करनी पड़ेगी कि मैं कैसा मुँह बनाती हूँ।
मॉम, आप समझ नहीं रही हैं!
मैं आपसे एक दीवार के पार से बात करना नहीं चाहती हूँ।
फिर मैं वहाँ अंदर आ जाती हूँ
और हम छोटी चीज़ों से शुरुआत कर सकते हैं।
शायद तुम बस मुझे उसका नाम बता सकती हो
- और कल हम शुरू कर सकते हैं... - यह इतना आसान नहीं है।
मैं नहीं चाहती कि मेरी ज़िंदगी का कोई भी हिस्सा एक राज़ हो।
लेकिन मैं आप पर भरोसा करने के लिए तैयार नहीं हूँ।
म...मैं अभी बस एक उठाऊँगा,
लेकिन मैं शायद... शायद 12 उठा सकता हूँ।
अजीब बात है। लेकिन मुझे यक़ीन है तुम कर सकते हो।
यह वाली, सर। मुझे यह सलाद चाहिए, प्लीज़।
किसी को कुछ ज़्यादा ही भूख लगी है।
मुझे शोरबा और चावल भी चाहिए।
यह ब्रोक्कोली है, है ना? वह भी।
अरे!
अरे, अरे, अरे। अरे!
क्या तुम मेरी गर्लफ़्रेंड के सामने लाइन में घुस आए?
अरे, नहीं। माफ़ करना। तुम मुझसे पहले जा सकते हो। मुझे यह खाना पसंद भी नहीं है।
नहीं, नहीं, नहीं!
कोई मेरी गर्लफ़्रेंड के सामने नहीं घुस सकता है!
मेमो, शांत हो जाओ!
सब ठीक है, मेरी जान। मैं तुम्हारे सम्मान की रक्षा कर रहा हूँ।
पाको, ट्रे छोड़ो।
- नहीं, क्यों? - यह मुझे दो!
क्यों?
यह ट्रे मुझे दो!
मेरा खून बह रहा है!
बचाओ! मेरा खून बह रहा है!
मेरा खून बह रहा है!
थोड़ा शोरबा और सलाद, प्लीज़।
ठीक है, चैड।
मैं तुम्हें आगाह करना चाहती हूँ क्योंकि तुम शायद उसे पहचान लोगे।
यह तुम्हारा पिता है।
यह बंदा कौन है?
तुम्हें नहीं मालूम यह कौन है?
क्या यह, जैसे, मेक्सिको के प्रधानमंत्री वगैरह कुछ हैं?
हे भगवान, क्या मैं गुप्त रूप से मेक्सिकन हूँ?
नहीं!
वह एक बहुत मशहूर अमेरिकी अभिनेता और निर्देशक है
जिसने वह फ़िल्म बनाई थी जिसे कई लोग आज तक की सबसे अच्छी फ़िल्म मानते हैं।
हे भगवान! मेरे डैड "पोर्कीज़" के निर्देशक हैं।
घर पर पढ़ाना एक ग़लती थी।
मेरी बात सुनो।
मैंने इस आदमी के साथ मेरी इकलौती फ़िल्म में काम किया था,
स्कैंडल के चलते मेरा करियर बर्बाद होने से पहले।
उसका करियर नहीं, ज़ाहिर है।
ख़ैर, मैं फिर भी उनसे बात करना चाहता हूँ।
ज़रूर। मैं समझती हूँ।
हैलो। आपकी क्या मदद कर सकती हूँ?
हैलो। मैं डायेन डेविस बोल रही हूँ। क्या वह उपलब्ध है?
उसका बेटा उससे बात करना चाहता है।
आपको पता नहीं है।
यहाँ अमेरिका में यह ख़बर सुर्ख़ियों में थी।
वह कुछ हफ़्ते पहले चल बसे।
मुझे आपके लिए बहुत अफ़सोस है।
वह मर गए?
चैड, मुझे बहुत अफ़सोस है। मुझे पता नहीं था।
आपको कैसे पता होगा, मॉम?
मतलब, आप उनसे बात नहीं करती थीं। और आपने मुझे तो कभी बात करने ही नहीं दी।
चैड, यक़ीन मानो। मैंने कोशिश की थी।
ओह, आपने कोशिश की थी? चलिए भी!
मैंने जितनी बार भी उन्हें फ़ोन करने की कोशिश की, आपने हमेशा मुझे ना करने के लिए मना लिया।
और अब वह मर चुके हैं।
यह सब आपकी ग़लती है, ठीक है?
मैं उनसे कभी मिल नहीं पाया और अब मुझे कभी पता नहीं चलेगा कि मैं कौन हूँ।
आउच।
अब तुम झगड़े मोल ले रहे हो?
तुम कौन हो? मेरे सारे पूर्व-बॉयफ़्रेंड?
माफ़ करना। मैं बस...
जबसे तुमने मुझे अपने दादाजी के बारे में बताया है, मुझे ऐसा लग रहा है...
कि शायद मैं वैसा आदमी नहीं हूँ जैसा तुम्हें चाहिए।
तुम क्या बात कर रहे हो?
देखो।
मैं औज़ारों से भी कभी घर नहीं बना पाऊँगा,
अपने हाथों से बनाना तो दूर की बात है।
मैं तुम्हारे दादाजी जैसा मर्दाना नहीं हूँ।
यह अच्छी बात है!
लेकिन तुमने कहा था कि उन्होंने एक सियार से लड़ाई की थी!
वह झूठे थे, मेमो!
मैंने तुम्हें सच बस इसलिए नहीं बताया क्योंकि मैं...
"दिआ दे मुएर्तोस" के दिन मृत लोगों की बुराई नहीं करना चाहती थी।
ओह, मैं समझता हूँ।
तुम्हें पता है यह दुनिया कितनी बेहतर होगी
अगर आदमी मर्दाना बनने में कम समय बिताएँ
और तुम्हारी तरह दयालु और देख-रेख करने वाला ज़्यादा बनें?
मतलब, उससे माध्यमिक स्कूल का अनुभव कहीं ज़्यादा सकारात्मक होता।
आदमी बनने का कोई एक तरीका नहीं है, मेमो।
मेरे लिए, असली "मर्दाना" वह है जो उदार हो,
हमेशा अपने दोस्तों का साथ दे
और अपने आसपास के सभी लोगों को बस अपनी उपस्थिति से
बेहतर महसूस करवाए।
तुम्हारे जैसा कोई।
तुम सच कह रही हो?
हाँ, मेरी जान!
इसीलिए मैं तुमसे प्यार करती हूँ।
इसीलिए मैं तुम्हें चुनती हूँ।
मैं भी तुम्हें चुनता हूँ!
यहाँ आओ!
सब कैसा रहा?
नहीं रहा।
माफ़ कीजिए, लेकिन बेटो की दादी बीमार हैं और एक कुत्ता है जो...
तुम्हारा मतलब उसकी दादी जो इतने सालों में छह बार मर चुकी है
ताकि उसे काम से एक हफ़्ते की छुट्टी मिल जाए?
लेकिन कोई बात नहीं, माक्सिमो।
मैं समझता हूँ तुम यह क्यों नहीं करना चाहते हो।
यह तुम्हारे लिए मुश्किल है।
तुम एक वफ़ादार दोस्त हो।
लेकिन ऐसी किसी स्थिति के लिए, मैंने आकस्मिकता के लिए योजना बनाई थी।
डूल्से।
- बेटो को नौकरी से निकाल दो, प्लीज़। - ज़रूर।
मुझे यक़ीन नहीं हो रहा। आपने डूल्से से क्यों कहा?
क्योंकि किसी को तो यह करना पड़ेगा।
लेकिन डूल्से इन गर्मियों में ही यहाँ आई है! आप उस पर भरोसा नहीं कर सकते!
- वह आपको धोखा देगी, कसम से! - बस करो, माक्सिमो।
मैं संचालन प्रमुख के पद के उत्तराधिकारी के लिए सबसे अच्छे व्यक्ति की
घोषणा करने वाला हूँ।
ठीक है। उसे नीचे रखो! यह कंपनी की संपत्ति है!
बस...
और मुझे किसी ऐसे की ज़रूरत है
जो मेरे बाद ऐसे मुश्किल फ़ैसले ले सके।
ख़ैर, वह मैं हूँ! मैं वह व्यक्ति हूँ!
मतलब, मैं इस बार नहीं था!
लेकिन कसम से, मैं यह कर सकता हूँ!
माक्सिमो। अगर तुम वैसे व्यक्ति नहीं हो, तो उसमें कोई बुराई नहीं है।
तुम ख़ुद को बदल नहीं सकते हो।
और तुम्हें बदलना भी नहीं चाहिए।
उसे नीचे रखो!
बेटो! बेटो!
तुम्हारी दादी के लिए अफ़सोस है।
वह ज़िंदा हैं।
यह मेरी बिल्ली के लिए है जो मर गई।
यह मेरे डैड हैं जिनसे मैं कभी नहीं मिला और मुझे अभी ही पता चला कि वह मर गए।
तो उन्हें वहाँ रख दो।
परंपरा का एक हिस्सा यह है कि तुम "ऑफ़्रेंडा" पर ऐसी कुछ चीज़ें रख सकते हो
जो मरे हुए लोगों को पसंद थीं।
इसीलिए मैं यह मक्खन लाई हूँ।
यह उसका मनपसंद था।
मुझे तुम्हारी याद आती है, मान्तेकीला।
हाँ, मुझे नहीं मालूम मेरे डैड को क्या पसंद था।
और यह अजीब है, मुझे लगा था मैं अभी ज़्यादा उदास महसूस करूँगा, लेकिन मैं नहीं कर रहा हूँ।
ज़ाहिर है, नहीं कर रहे हो।
वह आदमी कभी तुमसे मिलने नहीं आया।
एक बार भी नहीं।
शायद तुम सही हो।
लेकिन मिस डेविस, वह हमेशा तुम्हारे साथ थीं।
मुझे याद है जब वह तुम्हें बाहर वाले पूल में तैरना सिखा रही थीं।
उन्होंने तुम्हारे लिए यह पूरा होटल भी खरीद लिया।
वह एक शरीर में माता-पिता दोनों हैं।
वह सच में हैं।
शुक्रिया, लुपे।
अब दफ़ा हो जाओ।
मैं अपनी बिल्ली के साथ थोड़ा समय बिता रही हूँ।
शुक्रिया, लुपे।
दफ़ा तुम भी हो जाओ।
माँ!
आपने मुझे तैरना सिखाया था!
सच है। मैंने सिखाया था।
तुम्हें वह कैसे याद है?
लुपे ने मुझे बताया।
और फिर मुझे याद आया कि कैसे आपने मुझे सब कुछ सिखाया था।
जैसे मेरे जूते के फ़ीते बांधना।
और मुख्य वेटर को हमेशा 20 डॉलर की टिप देना ताकि हमें अच्छी मेज़ मिले।
और हमेशा, हमेशा मॉइस्चराइज़र लगाना और गले पर लगाना नहीं भूलना।
यह ख़ूबसूरती का राज़ है।
मैं इस पर इतना ज़्यादा केंद्रित हो गया कि मैंने क्या खोया, कि मैं भूल गया कि मेरे पास क्या है।
एक मॉम जो मुझसे प्यार करती हैं, चाहे कुछ भी हो।
ओह, मेरे बच्चे।
मैं तुम्हें बताना चाहती हूँ कि मैंने तुम्हारे पिता से कई बार संपर्क किया।
वह बस... वह हमारी ज़िंदगियों का हिस्सा नहीं बनना चाहता था।
और मुझे उसके लिए बहुत अफ़सोस है।
- काश मैं इससे ज़्यादा कर पाई होती। - मॉम, आपने ज़रूरत से ज़्यादा किया है।
आपने अपना करियर भी छोड़ दिया, मुझे ऐसे उद्योग से बचाने के लिए
जिसने मेरे बेकार बाप को पनाह दी।
ख़ैर, मेरा मतलब, उसने एक ऑस्कर जीता था।
पता है किसे ऑस्कर मिलना चाहिए था? "वीयर्ड साइंस" को।
काश मैं एक औरत बना पाता।
परेशान ना करें!
टा-डा!
आपने "द सेंट" जैसे कपड़े क्यों पहने हैं?
क्योंकि मैं माक्सिमो की बॉस से डांस क्लासें ले रही हूँ।
उस गोरी से?
क्यों?
क्योंकि...
मुझे लगने लगा था कि तुम्हें और माक्सिमो को अब मेरी ज़रूरत नहीं रही।
और मैं उससे डर गई थी।
और काम के अलावा,
मुझे लगने लगा कि मेरा कोई उद्देश्य नहीं था।
और यह उस भावना से जूझने में वाक़ई मदद कर रहा है।
यह शानदार है।
और अजीब भी।
लेकिन ज़्यादातर शानदार है।
बेटा, मैं समझती हूँ कि मैं यह उम्मीद नहीं कर सकती कि तुम मुझ पर भरोसा करो और मुझे सब बताओ,
जब मैंने अपने राज़ छुपा रखे हैं।
वह लड़की याद है जिसने मुझे विवाद में हरा दिया था?
- वह प्राइवेट स्कूल वाली? - हाँ!
उसका नाम आइदा है
और मैं उससे हुलिआ के उद्घाटन में मिली थी।
मॉम, वह शानदार था।
उसने मेरी बाँह पर अपना नंबर भी लिखा था।
ओह, बेटा, उससे स्याही का ज़हर फैल सकता है।
नहीं! उस दिन, हम समुद्र में तैरने गए थे
और उसका नंबर धुल गया
- और वह मैंने यहाँ लिखा था। - अह-हँ।
और मैं उसे फ़ोन नहीं कर सकती क्योंकि मेरे पास उसका पूरा नंबर नहीं है।
और इसीलिए जब तुमने उसे वाद-विवाद प्रतियोगिता में देखा, तो तुम सकपका गई...
वह दिन और भी बदतर हो गया।
बहुत मायनों में वह उस वजह की शुरुआत थी जिसके कारण सब अभी भी मुझसे नाराज़ हैं।
मुझे गड़बड़ हो गई। यह वाक़ई बहुत बुरा है।
मैंने लगभग संचालन प्रमुख का पद डूल्से के हाथ में थमा दिया।
- क्या? - लानत है,
मुझे बेटो तो तब ही निकाल देना चाहिए था जब मेरे पास मौका था।
मुझे पता था! तुम सच में मुझे निकालना चाहते थे।
कमीने!
मैं बस अभी ही अपने अच्छे दोस्त, लिन-मानुएल को यह किस्सा सुना रहा था।
बेटो। अरे... बेटो! बेटो! बेटो!
बेट...
बढ़िया। एक और व्यक्ति मुझसे नाराज़ हो गया, जैसे हुलिआ हुई थी।
माक्सिमो, तुम ख़ुद को सुन रहे हो?
बेहतर होगा तुम ध्यान रखो, इससे पहले कि यह जगह तुम्हें बदलना शुरू कर दे।
- ऐसा नहीं हो रहा है। - सच में?
क्योंकि तुम अपने फ़ायदे के लिए अपने परिवार के साथ नाश्ता छोड़कर यहाँ भागे चले आए।
और अब तुम इतने दुखी हो कि तुमने अपने दोस्त को नौकरी से नहीं निकाला,
इसके बजाय कि तुम्हारे दोस्त की अभी नौकरी चली गई!
यह उलझा हुआ है। तुम नहीं समझोगी।
अरे, नहीं, मैं समझती हूँ।
मैं बहुत स्पष्ट रूप से समझती हूँ।
मुझे कुछ ग्राहकों को देखना है।
मुझे उस दिन हुलिआ की बात सुननी चाहिए थी, लेकिन मैं बहुत गुस्से में था।
बेटो को नौकरी से नहीं निकालने के लिए डॉन पाब्लो मुझसे बहुत नाराज़ थे।
और मैं उन्हें दोष नहीं देता हूँ।
डॉन पाब्लो आपसे गुस्सा नहीं थे।
उन्हें गर्व था कि आप अपने प्रति सच्चे रहे थे।
इतने सालों से आप ग़लत सोचते आए हैं।
आप कभी समझे ही नहीं कि वह आपको क्या बताने की कोशिश कर रहे थे।
शुक्रिया, डॉन पाब्लो।
लोरेना!
डॉन माक्सिमो।
आपकी बारी है।
हाँ।
मैं क्या कहूँ?
बस दिल से बोलिए, अंकल।
आप यह कर सकते हैं, अंकल।
जब मारिआनो ने मुझसे कुछ बोलने को कहा था,
मुझे मानना पड़ेगा, मैं झिझक रहा था।
लेकिन जब उसने मुझसे कहा कि यह डॉन पाब्लो की ख़्वाहिश थी,
मैंने सोचा...
"मेहमान को वही मिलता है जो मेहमान चाहता है।"
और इसलिए मैं यहाँ खड़ा हूँ,
आख़िरकार वह पाठ समझ गया हूँ
जो डॉन पाब्लो ने 30 साल पहले मुझे सिखाने की कोशिश की थी।
कि कैसे कभी-कभी हमारे दबाए हुए राज़
बस उन्हें चोट पहुँचाते हैं जिनसे हम सबसे ज़्यादा प्यार करते हैं।
रोज़बड?
यह पूरी फ़िल्म एक स्लेड के बारे में है?
भगवान, यह फ़िल्म बेकार है।
हाँ।
हाँ, यह वाक़ई बेकार है।
और अब अपने डरों का सामना करने
और अपनी असुरक्षा की भावनाओं को साझा करने से,
हम बस और क़रीब ही आएँगे।
हाल ही में मुझे याद दिलाया गया है
कि जो हमसे सबसे ज़्यादा प्यार करते हैं,
वही हैं जो चाहते हैं कि हम अपने प्रति सच्चे रहें।
डॉन पाब्लो,
मुझे माफ़ कर दीजिए कि मैंने वह अरेनाल स्ट्रीट वाला लड़का रहना बंद कर दिया।
मैंने उस माक्सिमो को भूल गया
जिसमें आपके ऑफ़िस में घुसे चले आने की
और आपसे नौकरी माँगने की हिम्मत थी।
लेकिन मैं आशा करता हूँ...
कि मैं आपसे यह भी सीख पाऊँगा, डॉन पाब्लो,
कि प्रायश्चित करने के लिए कभी देर नहीं होती है।
और इसीलिए मैं यहाँ
आप सबके सामने,
मेरे लास कोलिनास परिवार के सामने,
माफ़ी माँगने के लिए खड़ा हूँ।
अतीत में की गईं अपनी ग़लतियों के लिए माफ़ी माँगने के लिए
और उनके लिए जो उसके बाद से मैंने की हैं।
मैं उम्मीद करता हूँ
कि आख़िरकार मैं आपसे सीखूँगा, डॉन पाब्लो,
कि हमारी ग़लतियाँ तय नहीं करतीं कि हम कौन हैं।
और इस बार,
मैं सही पाठ सीखकर जाऊँगा।
शुक्रिया।
चियर्स!
पालोमा?
हुलिआ?
उप-शीर्षक अनुवादक : मीनू